കാക്കി ഞങ്ങള്ക്ക് മാത്രം മതി മറ്റ് വകുപ്പ് ഉദ്യോഗസ്ഥരുടെ കാക്കി നിര്ത്തണമെന്ന് ഡി.ജി.പി തിരുവനന്തപുരം: മറ്റ് സര്ക്കാര് ജീവനക്കാര് കാക്കി യൂനിഫോം ധരിക്കുന്നത് നിര്ത്തണമെന്ന് സര്ക്കാറിനോട് പൊലീസ്. പൊലീസിേന്റതിന് സമാനമായ യൂനിഫോമിട്ട് മറ്റ് ചില വകുപ്പിലെ ഉദ്യോഗസ്ഥര് സമൂഹമാധ്യമങ്ങളിലുള്പ്പെടെ തെറ്റിദ്ധാരണ പരത്തുകയാണെന്നാണ് പരാതി.പൊലീസ് സേനക്ക് മാത്രമായി കാക്കി വസ്ത്രം നിജപ്പെടുത്തണമെന്നാണ് ആവശ്യം. പൊലീസ്, ഫയര്ഫോഴ്സ്, ജയില്, വനം വകുപ്പ്, മോേട്ടാര് വാഹനവകുപ്പ് ഉദ്യോഗസ്ഥര്ക്കും കാക്കി യൂനിഫോമാണ്. പക്ഷേ, പൊലീസിന് സമാനമായ ചിഹ്നങ്ങളോ ബെല്റ്റോ ഇതര സേനാവിഭാഗങ്ങള് ഉപയോഗിക്കാറില്ല. എന്നാല്, ഒറ്റനോട്ടത്തില് പൊലീസിന് സമാനമായാണ് ജനങ്ങള് ഇൗ യൂനിഫോമിനെയും കാണുന്നതെന്നാണ് പൊലീസിെന്റ പരാതി. പൊലീസ് ആക്ട് പ്രകാരം പൊലീസ് യൂനിഫോമിന് സമാനമായി വസ്ത്രം ധരിക്കുന്നതും തെറ്റാണെന്നും ചൂണ്ടിക്കാട്ടുന്നു. ഹെല്ത്ത് ഇന്സ്പെക്ടര്മാര്, ലീഗല് മെട്രോളജി ഉദ്യോഗസ്ഥര്, സ്റ്റുഡന്റ് പൊലീസിെന്റ ഭാഗമായ അധ്യാപകര് ഉള്പ്പെടെ പലരും കാക്കി യൂനിഫോമും തോളില് നക്ഷത്രങ്ങളുമെല്ലാം വെക്കാറുണ്ട്. കഴിഞ്ഞദിവസം എ.ഡി.ജി.പിമാരുടെ യോഗത്തില് വിഷയം ചര്ച്ചയായി. എ.ഡി.ജി.പി കെ. പത്മകുമാറാണ് വിഷയം അവതരിപ്പിച്ചതെന്നാണ് വിവരം. സേനാംഗങ്ങളല്ലാത്ത സര്ക്കാര് ഉദ്യോഗസ്ഥര് കാക്കി ധരിച്ച് തെറ്റിധാരണ പരത്തുകയാണെന്ന് അദ്ദേഹം പറഞ്ഞു. എല്ലാവരും പൊലീസ് ചമയണ്ടെന്നും യൂനിഫോം കാര്യത്തില് വിട്ടുവീഴ്ച വേണ്ടെന്നും പറഞ്ഞു. സര്ക്കാറിെന്റ ശ്രദ്ധയില്പെടുത്തണമെന്ന പൊതു അഭിപ്രായത്തിെന്റ അടിസ്ഥാനത്തില് ഡി.ജി.പി അനില്കാന്തിെന്റ നിര്ദേശപ്രകാരം പൊലീസ് ആസ്ഥാന എ.ഡി.ജി.പി മനോജ് എബ്രഹാം രേഖാമൂലം സര്ക്കാറിനെ വിവരമറിയിച്ചിട്ടുണ്ട്.